ddrg/super_eurlex huggingface dataset:
KOMISSION ASETUS (EU) 2022/2382,

annettu 1 päivänä joulukuuta 2022,

Portugalin lipun alla purjehtivien alusten aaltorauskun kalastuksen lopettamisesta unionin vesillä alueella 9

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,

sekä katsoo seuraavaa:

(1) Neuvoston asetuksessa (EU) 2022/109 (2) säädetään vuoden 2022 kiintiöt.

(2) Komissiolle toimitettujen tietojen mukaan Portugalin lipun alla purjehtivien tai Portugalissa rekisteröityjen alusten aaltorauskusaaliit unionin vesillä alueella 9 ovat täyttäneet vuodeksi 2022 myönnetyn kiintiön.

(3) Sen vuoksi on tarpeen kieltää tietyt kyseistä kantaa koskevat kalastustoimet,

ON HYVÄKSYNYT TÄMÄN ASETUKSEN:

1 artikla Kiintiön täyttyminen Tämän asetuksen liitteessä tarkoitetun, Portugalille vuodeksi 2022 myönnetyn aaltorauskukantaa unionin vesillä alueella 9 koskevan kalastuskiintiön katsotaan täyttyneen mainitussa liitteessä vahvistetusta päivästä alkaen.

2 artikla Kiellot 1. Kielletään Portugalin lipun alla purjehtivilta tai Portugalissa rekisteröidyiltä aluksilta 1 artiklassa tarkoitetun kannan kalastus liitteessä vahvistetusta päivästä alkaen. Erityisesti on kiellettyä kalojen etsiminen, pyydysten laskeminen, asettaminen ja nostaminen kyseisen kannan kalastamiseksi. 2. Kyseisten alusten mainitusta kannasta pyytämien kalojen ja kalastustuotteiden jälleenlaivaus, aluksella pitäminen, aluksella jalostaminen, siirtäminen, kasvatusaltaaseen siirto, lihotus ja aluksesta purkaminen on edelleen sallittua ennen kyseistä päivää pyydetyille saaliille. 3. Kyseisten alusten mainitusta kannasta pyytämät tahattomat saaliit on otettava kalastusalukselle ja pidettävä siellä, kirjattava, purettava aluksesta ja luettava kiintiöihin Euroopan parlamentin ja neuvoston asetuksen (EU) N:o 1380/2013 (3) 15 artiklan mukaisesti.

3 artikla Voimaantulo Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä joulukuuta 2022. Komission puolesta, puheenjohtajan nimissä Virginijus SINKEVIČIUS Komission jäsen

(1) EUVL L 343, 22.12.2009, s. 1.

(2) Neuvoston asetus (EU) 2022/109, annettu 27 päivänä tammikuuta 2022, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 (EUVL L 21, 31.1.2022, s. 1).

(3) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
(9)

Covid-19-pandemia on tuonut esiin, että vakavilla tarttuvilla sairauksilla voi olla merkittäviä vaikutuksia ei-tarttuvia tauteja sairastavien potilaiden, kuten syöpäpotilaiden ja syövästä selvinneiden sekä henkilöiden, joilla on mielenterveysongelmia, hoidon viivästymiseen tai keskeytymiseen. Ei-tarttuvia tauteja sairastavia potilaita hoitavien terveydenhuollon ammattilaisten haasteena on ollut diagnosoida ja hoitaa potilaita yrittäen samalla pitää itsensä turvassa. Lisäksi tiettyjen tautien diagnosointi on pahasti viivästynyt, ja sen vuoksi kyseiset taudit on havaittu vasta niiden edettyä jo pitkälle. Lisäksi on vielä opittava paljon tartuntatautien vaikutuksista ei-tarttuviin tauteihin, kuten covid-19-pandemian jälkeisiin oireyhtymiin. Covid-19-pandemia on tuonut esiin myös mielenterveyden ja neurologisen terveyden. Dementiaa sairastavat, heidän hoitajansa ja perheensä ovat ilmoittaneet, että erilaiset lähikontaktien välttämis- ja sulkutoimet ovat vaikuttaneet merkittävästi dementikkojen hyvinvointiin, ja on viitteitä siitä, että tämä on nopeuttanut taudin etenemistä. Näin ollen on otettava huomioon vaikutukset, joita vakavan tartuntataudin puhkeamisella voi olla ei-tarttuvien tautien ja samaan aikaan esiintyvien sairauksien ehkäisyyn ja hoitoon, koska se aiheuttaa merkittäviä paineita terveydenhuoltojärjestelmän valmiuksille.
1)

korvataan 2 b artiklan 1 kohta seuraavasti: ”1 Liitteessä I a luetellaan luonnolliset henkilöt, oikeushenkilöt, yhteisöt ja elimet, jotka neuvosto on nimennyt millä hyvänsä seuraavista perusteista: a) ne estävät, myös väkivaltaisesti, sortotoimin tai väkivaltaan yllyttämällä taikka oikeusvaltioperiaatetta heikentämällä, yhteisymmärrykseen perustuvan ja rauhanomaisen ratkaisun vaalien järjestämiseksi Kongon demokraattisessa tasavallassa; b) ne ovat mukana vakavien ihmisoikeusloukkausten tai -rikkomusten suunnittelussa, johtamisessa tai toteuttamisessa Kongon demokraattisessa tasavallassa; c) ne ovat vastuussa aseellisen konfliktin, epävakauden tai turvattomuuden ylläpitämisestä Kongon demokraattisessa tasavallassa; d) ne antavat tukea c alakohdassa tarkoitetuille luonnollisille henkilöille, oikeushenkilöille, yhteisöille tai elimille; e) ne yllyttävät väkivaltaan b, c ja d alakohdassa mainittujen toimien yhteydessä; f) ne hyötyvät aseellisesta konfliktista, epävakaudesta tai turvattomuudesta Kongon demokraattisessa tasavallassa, myös luonnonvarojen ja luonnonvaraisten eläinten ja kasvien laittoman hyödyntämisen tai kaupan kautta; g) ne ovat lähellä a, b, c, d, e tai f alakohdassa tarkoitettuja luonnollisia henkilöitä, oikeushenkilöitä, yhteisöjä tai elimiä.”
2)

Lisätään 10 a artikla seuraavasti: ”10 a artikla Pääsy maksutilitietoihin tilitietopalvelun tarjoajan kautta 1. Maksupalveluntarjoajat eivät saa soveltaa asiakkaan vahvaa tunnistamista, kun maksupalvelunkäyttäjä käyttää maksutiliään verkossa tilitietopalvelun tarjoajan kautta ja pääsy verkossa rajoittuu yhteen seuraavista tiedoista siten, ettei arkaluonteisia maksutietoja ilmoiteta: a) yhden tai useamman nimetyn maksutilin saldo; b) maksutapahtumat, jotka on toteutettu edeltävien 90 päivän aikana yhden tai useamman nimetyn maksutilin välityksellä. 2. Poiketen siitä, mitä 1 kohdassa säädetään, maksupalveluntarjoajien on sovellettava asiakkaan vahvaa tunnistamista, jos jokin seuraavista perusteista täyttyy: a) maksupalvelunkäyttäjä käyttää 1 kohdassa tarkoitettuja tietoja ensimmäisen kerran verkossa tilitietopalvelun tarjoajan kautta; b) on kulunut yli 180 päivää siitä, kun maksupalvelunkäyttäjä edellisen kerran käytti 1 kohdassa tarkoitettuja tietoja verkossa tilitietopalvelun tarjoajan kautta ja asiakkaan vahvaa tunnistamista sovellettiin. 3. Poiketen siitä, mitä 1 kohdassa säädetään, maksupalveluntarjoajien on sallittava soveltaa asiakkaan vahvaa tunnistamista, kun maksupalvelunkäyttäjä käyttää maksutiliään verkossa tilitietopalvelun tarjoajan kautta ja maksupalveluntarjoajalla on objektiivisesti perustellut ja asianmukaisesti todennetut syyt, jotka liittyvät maksutilin oikeudettomaan tai petolliseen käyttöön. Tällaisessa tapauksessa maksupalveluntarjoajan on pyynnöstä dokumentoitava ja perusteltava asianmukaisesti toimivaltaiselle kansalliselle viranomaiselleen syyt asiakkaan vahvan tunnistamisen soveltamiseen. 4. Tiliä ylläpitävien maksupalveluntarjoajien, jotka tarjoavat 31 artiklassa tarkoitettua erityisrajapintaa, ei tarvitse panna täytäntöön tämän artiklan 1 kohdassa säädettyä poikkeusta 33 artiklan 4 kohdassa tarkoitetun varomekanismin vuoksi, jos ne eivät sovella 10 artiklassa säädettyä poikkeusta suoraan rajapintaan, jota ne käyttävät maksupalvelunkäyttäjien tunnistamiseen ja viestintään maksupalvelunkäyttäjien kanssa.”
(6)

Kansalliset standardointielimet ovat keskeisessä asemassa standardointijärjestelmässä sekä unionin tasolla asetuksen (EU) N:o 1025/2012 mukaisesti että jäsenvaltioiden tasolla. Kansallisilla standardointielimillä on näin ollen parhaat edellytykset varmistaa, että unionin edut, poliittiset tavoitteet ja arvot sekä yleiset edut yleensä otetaan asianmukaisesti huomioon eurooppalaisissa standardointiorganisaatioissa. Kansallisten standardointielinten roolia eurooppalaisten standardointiorganisaatioiden päätöksentekoelimissä on sen vuoksi tarpeen vahvistaa, kun kyseiset elimet tekevät päätöksiä, jotka koskevat eurooppalaisia standardeja ja eurooppalaisia standardointituotteita, joita komissio on asetuksen (EU) N:o 1025/2012 10 artiklan 1 kohdan nojalla pyytänyt, tämän vaikuttamatta laajemman sidosryhmäpohjan merkittävään rooliin sellaisten tehokkaiden standardien valmistelussa, jotka vastaavat yleistä etua ja markkinoiden tarpeita.
(4)

On myös aiheellista selventää, että jäsenvaltioiden keräämiä ja komission kanssa tämän jälkeen vaihdettuja tietoja voidaan käyttää ainoastaan niihin tarkoituksiin, joita varten ne on vastaanotettu tai toimitettu. Lisäksi on aiheellista selventää, että komissio voi käyttää kaikkia sille asetuksen (EU) N:o 269/2014 mukaisesti toimitettuja tai sen vastaanottamia tietoja ainoastaan niihin tarkoituksiin, joita varten ne on toimitettu tai vastaanotettu. Varojen jäädyttämistä koskevien säännösten yhdenmukaisen soveltamisen varmistamiseksi on myös aiheellista selventää eri säännöksissä jäsenvaltioille ja komissiolle toimitettujen ja niiden vastaanottamien tietojen käytön rajoituksia.
KOMISSION TÄYTÄNTÖÖNPANOASETUS (EU) 2022/2467,

annettu 14 päivänä joulukuuta 2022,

asetuksen (EY) N:o 1484/95 muuttamisesta siipikarjanliha- ja muna-alan sekä ovalbumiinin edustavien hintojen vahvistamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,

sekä katsoo seuraavaa:

(1) Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

(2) Siipikarjanliha- ja muna-alan tuotteiden ja ovalbumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla Korvataan asetuksen (EY) N:o 1484/95 liite I tämän asetuksen liitteessä olevalla tekstillä.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 2022. Komission puolesta, puheenjohtajan nimissä, Wolfgang BURTSCHER Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 150, 20.5.2014, s. 1.

(3) Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).
(3)

Elintarviketurvan turvaamisesta ja elintarvikejärjestelmien häiriönsietokyvyn vahvistamisesta 23 päivänä maaliskuuta 2022 annetussa komission tiedonannossa komissio toteaa, että jo ennen Venäjän hyökkäystä Ukrainaan hyödykemarkkinoiden hinnat nousivat merkittävästi. Tämä näkyi maatalousmarkkinoilla energia- ja lannoitekustannusten kasvuna, mikä puolestaan nosti maataloustuotteiden hintoja. Komissio toteaa, että hyökkäys Ukrainaan ja maailmanlaajuinen hyödykkeiden hintojen nousu ovat nostaneet hintoja entisestään maatalousmarkkinoilla ja paljastavat unionin elintarvikejärjestelmän haavoittuvuuden, sillä se on osittain riippuvainen lannoitteiden tuonnista. Tuottajien kustannukset kasvavat ja vaikuttavat elintarvikkeiden hintoihin, mikä herättää huolta kuluttajien ostovoimasta ja unionin viljelijöiden tuloista. Komissio korostaa, että kivennäislannoitteiden kustannusten ja saatavuuden on oltava etusijalla lyhyellä aikavälillä, kunnes siirrytään kestävien lannoitetyyppien tai lannoitusmenetelmien käyttöön. Kyseisenä aikana unionin lannoiteteollisuuden tarvitsema tuonti on turvattava, mukaan lukien tuotantopanokset, joita tarvitaan lannoitteiden tuottamiseen unionin sisällä. Komissio korostaa myös, että lannoitteiden hintoja ja niiden toimittamista viljelijöille on seurattava sen varmistamiseksi, että unionin satonäkymät eivät vaarannu.
”3. Edellä 2 kohdassa tarkoitettu, Kiinan kansantasavallasta peräisin olevaan tuontiin sovellettava lopullinen polkumyyntitulli laajennetaan koskemaan samojen Intiasta ja Indonesiasta lähetettyjen seulakankaiden (jotka luokitellaan tällä hetkellä CN-koodeihin ex 7019 63 00, ex 7019 64 00, ex 7019 65 00, ex 7019 66 00 ja ex 7019 69 90) tuontia riippumatta siitä, onko alkuperämaaksi ilmoitettu Intia tai Indonesia (Taric-koodit 7019 63 00 14, 7019 63 00 15, 7019 64 00 14, 7019 64 00 15, 7019 65 00 14, 7019 65 00 15, 7019 66 00 14, 7019 66 00 15, 7019 69 90 14 ja 7019 69 90 15), lukuun ottamatta tuotteita, jotka on valmistanut Montex Glass Fibre Industries Pvt. Ltd (Taric-lisäkoodi B942), Pyrotek India Pvt. Ltd (Taric-lisäkoodi C051), SPG Glass Fibre Pvt. Ltd (Taric-lisäkoodi C205) ja Urja Products Private Limited (Taric-lisäkoodi C861), samojen Malesiasta lähetettyjen seulakankaiden tuontia riippumatta siitä, onko alkuperämaaksi ilmoitettu Malesia (Taric-koodit 7019 63 00 11, 7019 64 00 11, 7019 65 00 11, 7019 66 00 11 ja 7019 69 90 11) ja samojen Taiwanista ja Thaimaasta lähetettyjen seulakankaiden tuontia riippumatta siitä, onko alkuperämaaksi ilmoitettu Taiwan tai Thaimaa (Taric-koodit 7019 63 00 12, 7019 63 00 13, 7019 64 00 12, 7019 64 00 13, 7019 65 00 12, 7019 65 00 13, 7019 66 00 12, 7019 66 00 13, 7019 69 90 12 ja 7019 69 90 13).

Yrityksille Montex Glass Fibre Industries Pvt. Ltd, Pyrotek India Pvt. Ltd, SPG Glass Fibre PVT. Ltd ja Urja Products Private Limited myönnetyn vapautuksen soveltaminen edellyttää, että jäsenvaltioiden tulliviranomaisille esitetään pätevä kauppalasku, jonka on oltava tämän asetuksen liitteessä II esitettyjen vaatimusten mukainen. Jos tällaista laskua ei esitetä, sovelletaan 1 kohdassa tarkoitettua polkumyyntitullia.”
(3)

Komissio käynnisti 5 päivänä syyskuuta 2019 asetuksen (EU) N:o 1217/2010 arvioinnin. Arvioinnin yhteydessä kerätty näyttö viittaa siihen, että asetus (EU) N:o 1217/2010 on ollut hyödyllinen väline ja sen säännöt ovat edelleen sidosryhmille merkityksellisiä. Komissio käynnisti arvioinnin tulosten perusteella 7 päivänä kesäkuuta 2021 vaikutustenarvioinnin uuden tutkimus- ja kehityssopimuksia koskevan ryhmäpoikkeusasetuksen hyväksymistä koskevista toimintavaihtoehdoista.
(3)

Komissio käynnisti 5 päivänä syyskuuta 2019 asetuksen (EU) N:o 1218/2010 arvioinnin. Arvioinnin yhteydessä kerätty näyttö viittaa siihen, että asetus (EU) N:o 1218/2010 on ollut hyödyllinen väline ja sen säännöt ovat edelleen sidosryhmille merkityksellisiä. Komissio käynnisti arvioinnin tulosten perusteella 7 päivänä kesäkuuta 2021 vaikutustenarvioinnin uuden erikoistumissopimuksia koskevan ryhmäpoikkeusasetuksen hyväksymistä koskevista toimintavaihtoehdoista.
(1)

Kalastus- ja vesiviljelyalan valtiontukeen on sovellettu alakohtaisia säädöksiä, mukaan lukien komission asetus (EU) N:o 717/2014 (2), siitä lähtien kun ne hyväksyttiin vuosina 2014–2015, ja komissio käynnisti vuonna 2019 arvioinnin näiden säädösten toimivuudesta tarkoituksenaan muuttaa niitä tai korvata ne vuosia 2021–2027 varten. Arvioinnin tulosten perusteella asetus (EU) N:o 717/2014 on edelleen asianmukainen, tehokas ja tuloksellinen sääntelyväline, jonka avulla jäsenvaltiot voivat erityisesti puuttua lyhytkestoisiin kielteisiin vaikutuksiin nopeasti, jos sellaisia aiheutuu odottamattomista tapahtumista, jotka voisivat vaarantaa elinkelpoisten toimijoiden taloudellisen suoriutumiskyvyn ja uhata työpaikkoja.
(1)

Sen jälkeen kun Venäjä käynnisti provosoimattoman ja perusteettoman hyökkäyssodan Ukrainaa vastaan, unioni on tukenut Ukrainaa useilla taloudellisilla toimenpiteillä. Tukea on annettu tapauskohtaisesti rajoitetun ajan, ja se on edellyttänyt huomattavaa rahoitusta unionin talousarviosta sekä jäsenvaltioiden takauksia.
KOMISSION TÄYTÄNTÖÖNPANOASETUS (EU) 2022/2502,

annettu 19 päivänä joulukuuta 2022,

lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti annetun asetuksen (EU) N:o 965/2012 ranskankielisen toisinnon oikaisemisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 31 artiklan,

sekä katsoo seuraavaa:

(1) Komission asetuksen (EU) N:o 965/2012 (2) ranskankielisen version liitteen IV (osa CAT) osastossa D olevan 2 jakson CAT.IDE.H.320 kohdan b alakohdan johdantolauseessa, liitteessä V (osa SPA) olevan K osaston SPA.HOFO.110 kohdan b alakohdan 9 alakohdassa, liitteen VI (osa NCC) luvussa D olevan 2 jakson NCC.IDE.H.235 kohdassa, liitteen VII (osa NCO) luvussa D olevan NCO.IDE.H.185 kohdan c alakohdassa sekä liitteessä VIII (osa SPO) olevan D osaston 2 jakson SPO.IDE.H.203 kohdan c alakohdassa on virheitä, jotka muuttavat säännösten merkitystä.

(2) Sen vuoksi asetuksen (EU) N:o 965/2012 ranskankielinen toisinto olisi oikaistava. Oikaisu ei vaikuta muihin kielitoisintoihin.

(3) Tässä täytäntöönpanoasetuksessa säädetyt toimenpiteet ovat yhteisten turvallisuussääntöjen soveltamista siviili-ilmailun alalla käsittelevän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla (Ei koske suomenkielistä toisintoa)

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 2022. Komission puolesta Puheenjohtaja Ursula VON DER LEYEN

(1) EUVL L 212, 22.8.2018, s. 1.

(2) Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1).
(2)

Mainitun liitteen mukaan Ranska on jaettu 25 piiriin. Ranska on pyytänyt, että FADN-piirit Guadaloupe ja Martinique yhdistettäisiin asetusta (EY) N:o 1217/2009 sovellettaessa yhdeksi FADN-piiriksi: Antilles françaises. Tämä pyyntö on perusteltu, sillä molempien nykyisten FADN-piirien maatiloilla harjoitetaan hyvin samankaltaisia viljelymuotoja (pitkälle erikoistunutta hedelmien ja erityisesti banaanien viljelyä sekä sokeriruo’on tuotantoa ja puutarhaviljelyä). Lisäksi Guadeloupen ja Martiniquen piirien yhdistämisellä yhdeksi FADN-piiriksi saadaan suurempi otoskoko ja luotettavampia tuloksia useammista viljelymuodoista. Tämä yhdistäminen olisi sen vuoksi otettava huomioon asetuksen (EY) N:o 1217/2009 liitteessä I olevassa FADN-piirien luettelossa.
(11)

Elintarviketurvallisuusviranomainen julkaisi 27 päivänä toukokuuta 2021 Société de Produits Nestlé SA:n ilmoitukseen perustuvan teknisen raporttinsa ”Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283” (4).
KOMISSION DELEGOITU ASETUS (EU) 2022/29,

annettu 28 päivänä lokakuuta 2021,

Euroopan parlamentin ja neuvoston asetuksen (EU) 2019/1700 täydentämisestä täsmentämällä tulojen ja elinolojen aihealueella työmarkkinoita ja asumista koskevien muuttujien, sukupolvelta toiselle siirtyvää hyväosaisuutta ja huono-osaisuutta sekä asumiseen liittyviä ongelmia koskevien muuttujien ja kotitalouksien energiatehokkuutta koskevan vuoden 2023 erityisaiheen muuttujien määrät ja nimet

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisten puitteiden vahvistamisesta otannalla kerättyihin yksilötason tietoihin perustuville henkilöitä ja kotitalouksia koskeville Euroopan tilastoille ja Euroopan parlamentin ja neuvoston asetusten (EY) N:o 808/2004, (EY) N:o 452/2008 ja (EY) N:o 1338/2008 muuttamisesta ja Euroopan parlamentin ja neuvoston asetuksen (EY) N:o 1177/2003 sekä neuvoston asetuksen (EY) N:o 577/98 kumoamisesta 10 päivänä lokakuuta 2019 annetun Euroopan parlamentin ja neuvoston asetuksen (EU) 2019/1700 (1) ja erityisesti sen 6 artiklan 1 kohdan,

sekä katsoo seuraavaa:

(1) Asianomaisissa yksityiskohtaisissa aiheissa yksilöityjen tilastotarpeiden kattamiseksi komission olisi täsmennettävä muuttujien määrä ja nimet useiden asetuksen (EU) 2019/1700 liitteessä I lueteltuja yksityiskohtaisia aiheita kattavien tietokokonaisuuksien osalta: tiedot työpaikasta, ammattiasema, koulutustaso – yksityiskohtaiset tiedot, väliaikaisesti tai pysyvästi keskeytetyt opinnot mukaan lukien, asuinolojen yksityiskohtaiset tiedot, mukaan lukien puute ja laskennallinen vuokra, elinympäristö, sukupolvelta toiselle siirtyvä hyväosaisuus ja huono-osaisuus, asumiseen liittyvät ongelmat (mukaan lukien vuokraamiseen liittyvät ongelmat) ja niiden syyt.

(2) Tulojen ja elinolojen aihealue tarjoaa eurooppalaisessa ohjausjaksossa ja Euroopan sosiaalisten oikeuksien pilarissa edellytettäviä tietoja, erityisesti tulonjaosta, köyhyydestä ja sosiaalisesta syrjäytymisestä. Se tarjoaa tietoa myös muihin EU:n politiikan toimintalinjoihin, jotka liittyvät elinoloihin ja köyhyyteen.

(3) Komission olisi vahvistettava muuttujien määrät ja nimet kotitalouksien energiatehokkuutta koskevan erityisaiheen osalta.

(4) Kerättävien muuttujien määrä ei ylitä yli viidellä prosentilla tulojen ja elinolojen aihealueen niiden muuttujien määrää, joista tietoja kerättiin asetuksen (EU) 2019/1700 tullessa voimaan,

ON HYVÄKSYNYT TÄMÄN ASETUKSEN:

1 artikla Tulojen ja elinolojen aihealueen muuttujien määrät ja nimet vahvistetaan liitteessä työmarkkinoita ja asumista, sukupolvelta toiselle siirtyvää hyväosaisuutta ja huono-osaisuutta sekä asumiseen liittyviä ongelmia ja vuoden 2023 erityisaihetta koskevien muuttujakokonaisuuksien osalta.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä lokakuuta 2021. Komission puolesta Puheenjohtaja Ursula VON DER LEYEN

(1) EUVL L 261I, 14.10.2019, s. 1.